
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL ŠAKIŲ RAJONO GYVENVIEČIŲ GATVIŲ APŠVIETIMO
2014 m. vasario 26 d.  Nr.AT-177
Šakiai


Vadovaudamasis rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 24 punktu bei siekiant efektyvinti lėšų gatvių apšvietimui panaudojimą,


nustatau Šakių rajono kaimo seniūnijų gyvenviečių gatvių apšvietimo tvarką:


1. Kasmet nuo rugsėjo 15 d. iki balandžio 15 d. gatvių apšvietimas įjungiamas 6 valandą ryto ir išjungiamas išaušus; vakare įjungiamas sutemus ir išjungiamas 22 valandą (Šakių mieste – 23 valandą).


2. Valstybinių, religinių, tautinių švenčių ir renginių metu kiekviena seniūnija savarankiškai nustato gyvenviečių gatvių apšvietimo režimą. Seniūnija privalo taupyti gatvių apšvietimui skirtus resursus, automatizuoti ir diegti efektyvius apšvietimo įrenginius į gatvių apšvietimo tinklus.

